SVEMIRSKA PRIČA

Negdje daleko u svemiru... u bezimenim galaksijama nalazio se velik plav planet. Taj plavi planet zvao se Otjobax po imenu prvog kralja... Na njemu su živjela neobična bića i svjetloplavkaste kože, bez osjetila njuha i sluha, ali su svejedno čuli i to zamislite kroz šake. Njihove šake nisu imale prste nego crvene točkice uokolo, noge su im bile dugačke bez stopala kao krakovi hobotnice i počele su im odmah od vrata. Nosili su haljine i neke kape na glavi. Tim planetom vladali su kralj Onix i kraljica Safata koji su imali četvorke: Libiju, Onixiu, Safatu S i Topliku. Libija je oduvijek bila tiha, povučena, sramežljiva i sve joj je bilo dosadno dok je Toplika bila za zabave, igru i samo ju je to zanimalo. Onixia je bila prava ratnica i voljela je ubojite igre i ratove, željela je zauzeti mjesto oca kada umre. Kraljičina miljenica bila je Safata S, nazvala j u je po sebi jer je htjela da ona dođe na njezino mjesto i preuzme kraljevstvo. Zato ju je cijeli život pripremala i držala kao pravu gospođu. Stoga je bila umišljena, zla i puna sebe, samo je razmišljala o ljepoti. Jednoga dana narodi crvenih planeta odlučili su napasti planet Otjobax. Došlo je do velikoga rata u kojemu je sudjelovala velika vojska plavih s kraljem i kćerkom Onixiom. U strašnoj i krvavoj borbi ubili su kralja... No, tuga i bijes kratko su trajali jer je Onixia uspjela pobijediti silnu vojsku crvenih. Za njezinu hrabrost proglasili su je kraljicom što je njezinu majku dovelo do bijesa. ,,Ja sam kraljica Otjobaxa,'' , vikala je na Onixiu, ,,ne mogu ti dopustiti da uzmeš moju vlast, osim toga Safata S bi trebala preuzeti moje mjesto, a ne ti!'' ,,Zašto bi uvijek trebalo biti kako ti želiš, mene je narod proglasio kraljicom i ja sada odlučujem!',' reče na to Onixia. Onixia je odlučila protjerati bivšu kraljicu i sve tri sestre s crvenog planeta da joj ne smetaju. Rekla im je da ako je ne poslušaju da će ih morati ubiti. Bivša kraljica Safata otiđe s planeta Otjobax s kćerima te svakoj dade po jedan planet da vladaju. Sve se odvijalo lijepo kroz nekoliko godina dok nije Safati dodijalo biti neprijatelj i slaba. Odluči ratovati i udruži se sa svojim kćerima i vojskom. Zaratile su s plavim planetom i Otjobaxom. Rat se odvijao par godina i nikako da završi. Svemirom plutaše oružje, njihova žuta krv i smeće. Za nekoliko tisuća godina dolaze ljudi na ta mjesta pa se čude čega sve tu ima i odmah se bacaju na otkrivanje.

Filipa Ščuka, 8. r.